Diari Oficial de la Generalitat Valenciana


Sumari del DOGV 4454, del 06-03-2003 (2003/2150)

RESOLUCIÓ de 20 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Educació, Cultura i Esport i la Conselleria de Cultura i Educació de la Generalitat Valenciana, per al foment de la lectura en el marc dels programes de cooperació territorial.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4454

Data del DOGV
:   06-03-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/2150


Data del document
:   20-02-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura i Educació
    * administració central
    * cooperació administrativa

RESOLUCIÓ de 20 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Educació, Cultura i Esport i la Conselleria de Cultura i Educació de la Generalitat Valenciana, per al foment de la lectura en el marc dels programes de cooperació territorial. [2003/X2150]
  
Subscrit, després de la tramitació prèvia reglamentària, entre el Ministeri d'Educació, Cultura i Esport i la Conselleria de Cultura i Educació de la Generalitat Valenciana, el 30 de desembre de 2002, un Conveni de col·laboració per al foment de la lectura en el marc dels programes de cooperació territorial, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0119/2003, i que figura com a annex d'aquesta resolució.
  
València, 20 de febrer de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri d'Educació, Cultura i Esport i la Conselleria de Cultura i Educació de la Generalitat Valenciana, per al foment de la lectura en el marc dels programes de cooperació territorial
  
A Madrid, a 30 de desembre de 2002
  
INTERVENEN
  
D'una part, el Govern de la Nació, i en representació seua, l'Excma. senyora Pilar del Castillo Vera, ministra d'Educació, Cultura i Esport, nomenada pel Reial Decret 561/2000, de 27 d'abril (BOE de 28 d'abril del 2000), qui actua en virtut de les facultats conferides per l'article tretzé de la Llei 6/1997, de 14 d'abril, d'Organització i Funcionament de l'administració General de l'Estat.
  
D'altra part, la Generalitat Valenciana, i en representació seua, l'Honorable senyor Manuel Tarancón i Fandos, conseller de Cultura i Educació, autoritzat per a la firma d'este conveni per acord del Govern Valencià, de data 1 d'octubre de 2002.
  
EXPOSEN
  
Que ambdós parts coincidixen en la conveniència de fomentar la lectura entre els alumnes dels distints nivells del sistema educatiu i, molt especialment, entre els alumnes d'Educació Primària, perquè és en estos primers anys en què s'adquirix l'hàbit lector i el gust per la lectura.
  
Així mateix coincidixen ambdós parts que les biblioteques escolars constituïxen l'espai més idoni per a familiaritzar estos alumnes amb el préstec i ús respectuós dels llibres.
  
Per això, el Ministeri d'Educació, Cultura i Esport i la Generalitat Valenciana dins del Pla de Foment de la Lectura, es proposen desenrotllar un programa de cooperació territorial denominat ?Passaport de lectura: viatge pel món dels llibres- destinat als alumnes d'Educació Primària de tots els centres docents.
  
Com a instrument per a la consecució de dits objectius, ambdós institucions en l'exercici legítim de les seues competències legalment atribuïdes, subscriuen el present Conveni de col·laboració, que propicie que l'alumnat de la Comunitat Autònoma Valenciana puga participar al costat del d'altres comunitats autònomes, en la iniciativa de foment de la lectura exposada anteriorment, d'acord amb les següents
  
CLÀUSULES
  
Primera. Objecte
  
El propòsit del present Conveni és establir el règim de col·laboració entre el Ministeri d'Educació, Cultura i Esport, en avant M.E.C. i D., i la Conselleria de Cultura i Educació de la Generalitat Valenciana, per al desenrotllament de distintes actuacions que fomenten l'hàbit de la lectura i estimulen l'ús de les biblioteques escolars entre els alumnes d'Educació Primària. Estes actuacions es concreten en el programa de cooperació territorial denominat ?Passaport de Lectura: viatge pel món dels llibres?.
  
Substancialment el programa consistirà en la posada a disposició de cada alumne d'Educació Primària d'un ?passaport de lectura- en què anirà anotant les dades identificadores dels llibres que prenga en préstec de la seua biblioteca escolar o biblioteca d'aula, així com un xicotet comentari sobre este. A la devolució del llibre s'estamparà un segell en el seu passaport.
  
Així mateix, se li farà entrega, a l'inici del curs, d'un àlbum que anirà completant amb els cromos que rebrà cada vegada que retire o torne un llibre de la citada biblioteca.
  
Segona. Vigència
  
El Conveni entrarà en vigor l'endemà de la seua subscripció, tindrà vigència fins a la finalització del curs 2002/2003, i es podrà prorrogar per cursos acadèmics successius, sempre que no es propose la seua revisió o denúncia per alguna de les parts.
  
En el cas de prorrogar-se el Conveni de col·laboració, els acords anuals per al seu finançament es formalitzaran com a annex a este.
  
Tercera. Obligacions de les parts. Finançament
  
Per part del Ministeri d'Educació, Cultura i Esport:
  
El M. E. C. i D., en el curs 2002/2003, es compromet a
  
- Contractar l'elaboració i distribució als centres de materials per a ús dels alumnes d'Educació Primària que impulsen la lectura i l'ús de les biblioteques escolars.
  
- Finançar l'elaboració dels distints elements que compondran el programa, així com la seua distribució per tot el territori nacional, a càrrec de l'aplicació pressupostària 56.69.362B.618.09, dels Pressuposts Generals de l'Estat per al 2002, per a la qual cosa es destinarà un import global d'1.502.530,26 euros.
  
- Col·laborar en l'organització i seguiment d'este programa amb les Comunitats Autònomes.
  
Per la seua banda, la Conselleria de Cultura i Educació de la Generalitat Valenciana adquirix, per al curs 2002/2003, les obligacions següents:
  
1. Col·laborar en la difusió i coneixement del programa en la seua Comunitat.
  
2. Facilitar al M. E. C. i D. el llistat de centres docents en què s'impartisca Educació Primària amb indicació del nombre de materials que es requeririen en cada centre per a dur a terme l'activitat.
  
3. Designar un coordinador del programa.
  
4. Dirigir el seguiment i avaluació de les activitats derivades del desenrotllament del programa.
  
Quarta. Comissió de Seguiment
  
Per al control i seguiment d'este Conveni es crearà una Comissió Mixta, que s'entendrà vàlidament constituïda quan assistisquen, almenys, la meitat més un dels seus membres. La Comissió es reunirà almenys una vegada anualment o quan algun dels seus membres ho sol·licite. La Comissió Mixta estarà formada pels membres següents:
  
- El director general de Cooperació Territorial i Alta Inspecció o persona que delegue.
  
- La subdirectora general de Beques i Promoció Educativa o persona que delegue.
  
- El director general d'Ordenació i Innovació Educativa i Política Lingüística de la Conselleria de Cultura i Educació de la Comunitat Valenciana, o persona que delegue.
  
- El responsable de la coordinació de les activitats del Pla de Foment de la Lectura inclosos en els Programes de Cooperació Territorial dins de la Comunitat Autònoma o persona que delegue.
  
- Un assessor tècnic docent de la Subdirecció General de Beques i Promoció Educativa.
  
Actuarà com a secretària, la cap del Servici d'Activitats d'Alumnes del Ministeri d'Educació, Cultura i Esport.
  
No obstant això, la Comissió podrà invitar a les seues reunions a altres experts o tècnics que considere necessaris.
  
La dita Comissió ostentarà les següents funcions.
  
1. Vetlar perquè es complisquen els objectius proposats en el Conveni i les obligacions de cada una de les parts.
  
2. Coordinar el desenrotllament de les activitats objecte del present Conveni en l'àmbit de la Comunitat Autònoma.
  
3. Resoldre els dubtes sorgits en la interpretació del present Conveni.
  
4. Qualsevol altra que se li atribuïsca per al desenrotllament i execució del Conveni.
  
Quinta. Resolució
  
L'incompliment d'alguna de les clàusules del Conveni donarà lloc a la seua resolució, així com a l'extinció de les obligacions d'ell derivades.
  
Sexta. Règim Jurídic
  
El règim jurídic aplicable a este Conveni és l'establit en la Llei 30/1992, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener, i seràn d'aplicació, així mateix, les restants normes de dret administratiu quant a la seua interpretació i modificació.
  
Sèptima. Jurisdicció
  
Les qüestions litigioses que sorgisquen en la interpretació i compliment del present Conveni, sense perjuí del que preveuen les clàusules anteriors, serà de coneixement i competència de la jurisdicció contenciosa administrativa.
  
I en prova de conformitat amb les estipulacions que antecedixen, ambdós parts firmen el present conveni en dos exemplars a un sol efecte, en el lloc i data indicats ut supra.
  
La ministra d'Educació, Cultura i Esport,
  
PILAR DEL CASTILLO VERA
  
El conseller de Cultura i Educació,
  
MANUEL TARANCÓN I FANDOS